Ulbroka
Šis raksts ir par ciemu. Par upi skatīt rakstu Piķurga. Ulbroka ir apdzīvota vieta Pierīgā, Ropažu novada un Stopiņu pagasta administratīvais centrs. 2000. gadā Ulbrokā bija 2701 iedzīvotājs, 1989. g. — 3060. Ulbroka atrodas ceļu Rīga — Ērgļi (P4) un Ulbroka — Ogre (P5) krustpunktā. No 2023. gada septembra ar Ropažu novada domes lēmumu Ulbrokas lielciema teritorijā iekļāva arī Vālodzes, Jaunbrunavas un Dreiliņu ziemeļu daļu (Biķeri). Pēc iedzīvotāju skaita, Ulbroka ir lielākais ciems Latvijā (2024. g. dati).